‎FILMAT ÎN TIMPUL PANDEMIEI DE CORONAVIRUS.
‎ADMINISTRAȚIA PENITENCIARELOR ‎STATULUI NEW YORK
‎A CERUT DEȚINUȚILOR ‎SĂ POARTE MASCĂ LA INTERVIURI.
‎LA 30 IANUARIE 2009,
‎ȘOFERUL DE TAXI TIMOTHY GORDON ‎A FOST UCIS ÎN TIMPUL UNUI JAF ARMAT
‎ÎN SYRACUSE, NEW YORK.
‎CHUCK PHILLIPS A PLEDAT VINOVAT
‎ȘI A FOST CONDAMNAT ‎LA 20 DE ANI DE ÎNCHISOARE.
‎Mi-am asumat responsabilitatea.
‎Nu pot face nimic ca să-l aduc înapoi.
‎Am făcut-o de oaie.
‎Trebuie să-mi recunosc acțiunile ‎și să suport consecințele acestora.
‎ȘI EDUARDO TRINIDAD ‎A FOST CONDAMNAT PENTRU OMOR,
‎DEȘI NU A TRAS NICIUN FOC.
‎Sunt închis de peste un deceniu.
‎Nu e corect. E o porcărie.
‎TRINIDAD A FOST CONDAMNAT ‎LA 40 DE ANI DE ÎNCHISOARE,
‎DE DOUĂ ORI MAI MULT ‎DECÂT CEL CARE A TRAS.
‎Am fost și eu o victimă.
‎Și nu pot face nimic.
‎N-am putut să mă apăr. ‎N-am putut spune nimic.
‎ACEASTA E POVESTEA DEȚINUȚILOR ‎#10B1436 ȘI #10B1437
‎UN SERIAL NETFLIX
‎LA VOIA SORȚII
‎TAXIMETRIST ÎMPUȘCAT ÎN CAP
‎ȘOFERUL AR FI FOST RĂNIT ‎ÎNAINTE DE ACCIDENT
‎Ancheta a fost un șir de probleme.
‎Aveam trei acuzați, ‎ale căror povești se schimbau întruna.
‎Toți trei au susținut inițial ‎că nu știu nimic despre incident,
‎că nu știu de cursa cu taxiul.
‎Erau trei indivizi alergici la adevăr.
‎PHILLIPS, TRINIDAD ȘI DEJESUS ‎ERAU PASAGERI
‎ÎN TAXIUL LUI TIMOTHY GORDON ‎LA MOMENTUL UCIDERII ACESTUIA.
‎PENITENCIARUL SULLIVAN ‎FALLSBERG, NEW YORK
‎Sunt Chucky Phillips
‎și sunt condamnat ‎la 20 de ani de închisoare pentru omor.
‎M-am născut în Syracuse, New York.
‎În copilărie, am făcut sport.
‎Eram unul dintre sportivi la liceu.
‎Am fost căpitanul echipei ‎la orice sport am făcut.
‎Visam să ajung în NFL sau în MLB.
‎Visam să devin ‎sportiv profesionist într-o zi.
‎Abia la liceu am început să am probleme.
‎În primul an, am început ‎să umblu cu cine nu trebuia.
‎După școală, mergeam pe străzi.
‎Mergeam după fete. ‎Apoi, o perioadă, am vândut droguri.
‎Chestii de adolescenți.
‎L-am cunoscut pe Eduardo…
‎Aș zice că era prin 2007.
‎Ieșea cu sora mea. Așa ne-am apropiat.
‎E bine.
‎Mă numesc Eduardo Trinidad‎.
‎Am fost condamnat 40 de ani ‎de închisoare pentru omor.
‎M-am născut în Puerto Rico ‎și am crescut acolo.
‎Am crescut într-o familie socială, ‎fiindcă mi-a murit mama.
‎Tatăl meu nu mi-a fost alături.
‎Eram un tip tăcut.
‎Mereu timid.
‎Dar…
‎Vreau să zic că nu am fost un om rău.
‎MAGAZIN GENERAL
‎LA 15 ANI, ‎TRINIDAD S-A MUTAT ÎN UTICA, NEW YORK.
‎Am venit în SUA pentru o viață mai bună.
‎Am lucrat în construcții și ca mecanic.
‎Mă pricep ‎la instalații de apă și electrice.
‎Mi s-a zis Micul MacGyver. ‎Am făcut câte puțin din toate.
‎ÎN NOAPTE COMITERII OMORULUI
‎FOSTA IUBITĂ A LUI TRINIDAD ‎ERA PE CALE SĂ NASCĂ ÎN SYRACUSE.
‎Am fost implicat în asta
‎fiindcă fiul meu s-a născut ‎în acea noapte.
‎Am ajuns la Syracuse
‎pe la ora 23:00, aproape de miezul nopții.
‎Programul de vizită la spital ‎se terminase. N-am putut intra acolo.
‎M-am dus cu Chucky la petrecere.
‎Așa l-am cunoscut ‎pe celălalt tip, pe DeJesus.
‎DENNY DEJESUS A REFUZAT ‎SĂ PARTICIPE LA ACEST DOCUMENTAR.
‎Erau vreo 10-12 oameni ‎la petrecere, nu mai mulți.
‎Eu voiam să mă distrez, ‎fiindcă eram fericit.
‎Urma să mi se nască un fiu
‎și voiam să sărbătoresc asta.
‎Am băut mult.
‎Am amestecat alcool, bere,
‎diverse pastile, Ecstasy, Xanax.
‎Am avut și marijuana.
‎Eram cu toții praf.
‎Unul dintre cei de acolo avea o armă.
‎Am trecut-o de la unul la altul. ‎Băieții au vrut să o țină în mână.
‎Au vrut să se uite la ea și s-o atingă.
‎Arma… Nu știu cine a adus-o.
‎Am atins-o, da.
‎Am ieșit afară, ‎și am vrut s-o folosesc, dar n-a mers.
‎După aceea, nu știu cine a luat-o.
‎Gazda s-a enervat ‎și a început să ne dea afară.
‎LA ORA 3:00, ‎PHILLIPS ȘI DEJESUS AU CHEMAT UN TAXI,
‎CARE SĂ-I DUCĂ LA CASA LUI PHILLIPS.
‎Eu stăteam în spate, în dreapta.
‎DeJesus era la mijloc, ‎iar Chucky Phillips, în spatele șoferului.
‎Nimeni nu vorbea.
‎Doar eu vorbeam la telefon.
‎Vorbeam cu mama copilului meu, ‎care era la spital.
‎Când am ajuns în oraș, ‎cineva a zis: „Ia-o la dreapta aici.”
‎Am ieșit de pe drumul principal.
‎Am observat că nu e strada mea.
‎Atunci am zis: ‎„Hai să fugim, nu e strada mea.”
‎Adică să nu plătim taxiul, să fugim.
‎Chestii prostești de copii.
‎Auzeam doar mașina, care merge încet.
‎Nu știam că arma era în taxi ‎când am plecat.
‎L-am văzut pe Denny că ia arma ‎și o îndreaptă către șofer.
‎M-am gândit că îl jefuiește.
‎Șoferul i-a prins arma cu mâna ‎și s-au luptat.
‎Nu știu de ce, ‎am pus și eu mâna pe armă și i-am smuls-o.
‎Și…
‎l-am împușcat.
‎TIMOTHY GORDON ‎A FOST RĂNIT LA CAP PRIN ÎMPUȘCARE.
‎Deschideam ușa, când am auzit o pocnitură.
‎Am ieșit din mașină ‎și am fugit printre case.
‎M-am întors să văd unde sunt băieții
‎și nu l-am văzut pe șofer.
‎Mașina nu mai era acolo.
‎Credeam că totul e în regulă ‎și m-am întors către casă.
‎Am urcat pe deal, acolo era casa. ‎Ei erau deja acolo.
‎Dimineață, ne-au arestat.
‎Am fost arestați și duși la închisoare.
‎STATUL NEW YORK NU ACCEPTĂ
‎DECLARAȚIILE LUI PHILLIPS ȘI TRINIDAD.
‎Mă numesc Ted Kiefer.
‎Am fost unul dintre anchetatorii ‎cazului uciderii lui Timothy Gordon.
‎Cred că s-a trecut de la a nu plăti cursa,
‎la un jaf
‎și apoi la un omor.
‎ÎN CIUDA RĂNILOR,
‎TIMOTHY GORDON A REUȘIT SĂ PLECE ‎DE LA LOCUL UNDE A FOST ÎMPUȘCAT.
‎După ce a fost împușcat, ‎dl Gordon a mers cam 1,5 kilometri.
‎Cred că era în stare avansată de șoc
‎din cauza traumei de la cap,
‎fiind împușcat de aproape.
‎În locul în care a ajuns, ‎am început noi ancheta,
‎în locul unde a făcut accident cu mașina.
‎Dl Gordon mergea ‎în direcția asta, spre noi.
‎În intersecție, ‎n-a reușit să oprească la Stop
‎sau să vireze la dreapta sau la stânga.
‎A traversat strada aceasta cu viteză mare,
‎a intrat pe aleea aceasta ‎și s-a ciocnit cu un vehicul parcat.
‎A fost un accident groaznic.
‎Totul, ca urmare a unei crime fără sens.
‎TIMOTHY GORDON A MURIT LA SPITAL ‎ÎN URMĂTOAREA ZI.
‎AVEA 29 DE ANI.
‎Timmy Gordon voia să-și câștige traiul.
‎Cursa nu putea să fi fost ‎mai mult de 20 de dolari.
‎Te înfioară lipsa completă de sens.
‎Faptul că, o cursă către casă ‎într-o noapte friguroasă
‎l-a costat pe acest om care lucra, ‎în loc să doarmă ca restul lumii,
‎l-a costat viața.
‎Pentru mai puțin de 20 de dolari.
‎Îți trezește multe sentimente.
‎POLIȚIȘTII AU OBȚINUT DETALII ‎DESPRE CURSĂ
‎DE LA COMPANIA DE TAXIURI.
‎PHILLIPS, TRINIDAD ȘI DEJESUS ‎AU FOST IDENTIFICAȚI
‎ȘI ADUȘI PENTRU INTEROGATORIU.
‎Văzându-i pe acești trei acuzați,
‎mi-am zis: ‎„Sunt niște băieți. Trei tineri.”
‎Nu puteam să cred ce tineri păreau.
‎POLIȚIA A PERCHEZIȚIONAT ‎CASA LUI PHILLIPS,
‎PE PEREȚII CĂREIA ERAU GRAFFITIURI ‎LEGATE DE ACTIVITATEA BANDELOR.
‎REGELE CHUCKY
‎Dl Trinidad era cunoscut ‎echipei operative care se ocupa de bande.
‎Aveau un dosar despre el.
‎Îl știau după porecla lui: Ba La.
‎Trinidad declară voluntar ‎că el și Chucky Phillips
‎sunt membri activi ai bandei Latin Kings.
‎LA PERCHEZIȚIE, ‎POLIȚIȘTII AU GĂSIT ARMA CRIMEI
‎ÎN HAINELE LUI PHILLIPS.
‎DEJESUS LE-A SPUS POLIȚIȘTILOR ‎CĂ TRINIDAD I-A DAT ARMA LUI PHILLIPS,
‎IAR ACESTA L-A ÎMPUȘCAT PE TIMOTHY GORDON.
‎PHILLIPS ȘI TRINIDAD ‎AU DAT VINA PE DEJESUS.
‎Eduardo Trinidad a dat vina ‎pe Denny DeJesus.
‎Chucky Phillips a făcut la fel.
‎Aveam doi oameni ‎care dădeau vina pe Denny DeJesus.
‎A fost șocant pentru noi,
‎că dintre acești trei așa-ziși prieteni,
‎doi erau dispuși ‎să-l înfunde pe al treilea
‎pentru ceva ce nu făcuse.
‎Și ca polițist, și ca om, ‎mi se pare o mizerie
‎să fii gata să distrugi viața cuiva.
‎DEȘI A NEGAT IMPLICAREA ÎN ATACUL CU ARMA,
‎TRINIDAD A RECUNOSCUT CĂ A VRUT ‎SĂ-L JEFUIASCĂ PE TIMOTHY GORDON.
‎Trinidad a spus ‎că voia doar să nu plătească cursa.
‎dar că la un moment dat,
‎a fost chemat de Chucky ‎să se întoarcă la locul faptei.
‎Putea fugi în continuare. Ieșise din taxi. ‎Putea fugi. N-a făcut-o.
‎Se întoarce la taxi și, după spusele lui,
‎urma să ajute ‎la buzunărirea taximetristului.
‎Totuși, era prea mult sânge ‎pe șofer și la locul faptei.
‎Oricât ar susține dl Trinidad ‎că a fost un observator pasiv,
‎conform propriei declarații, nu a fost.
‎LA ANALIZA CRIMINALISTICĂ, ‎S-A DETECTAT SÂNGELE LUI GORDON
‎PE HAINELE LUI TRINIDAD.
‎RAPORTUL ANALIZEI DE LABORATOR ‎BIOLOGIE CRIMINALISTICĂ - ADN
‎HAINĂ DE PIELE
‎TIMOTHY GORDON E SURSA ‎SECVENȚELOR ADN
‎OBȚINUTE PRIN TAMPONAREA ‎PETEI DIN BUZUNARUL DREPT.
‎ÎN URMA ANCHETEI POLIȚIEI,
‎CHUCKY PHILLIPS A FOST PUS SUB ACUZARE ‎PENTRU UCIDEREA LUI TIMOTHY GORDON.
‎EDUARDO TRINIDAD A FOST PUS SUB ACUZARE ‎PENTRU OMOR CALIFICAT.
‎Un exemplu clasic de omor calificat ‎e la jefuirea unei bănci.
‎Să zicem că mai mulți indivizi ‎decid să jefuiască o bancă.
‎Unul rămâne afară ‎pentru a supraveghea zona.
‎KERRY BUSKE ‎PROCUROR
‎Ceilalți indivizi intră.
‎Arma e descărcată ‎și un paznic nevinovat e ucis.
‎Toți trei pot răspunde pentru asta,
‎fiindcă aveau intenția comună ‎de a jefui banca.
‎E un mod de a-i trage la răspundere ‎pe toți participanții
‎pentru un omor ‎comis în cadrul unei infracțiuni.
‎Sunt Kerry Buske. ‎Am fost unul dintre procurorii adjuncți
‎alocați procesului dintre Statul New York
‎și Chucky Phillips, ‎Denny DeJesus și Eduardo Trinidad.
‎STATUL NEW YORK LE-A PROPUS ÎNȚELEGERI
‎LUI PHILLIPS ȘI TRINIDAD ‎ÎN SCHIMBUL RECUNOAȘTERII VINII.
‎Înțelegerile ajută ‎la rezolvarea cazurilor.
‎În ceea ce privește procuratura,
‎nu mai e nevoie să lucreze cu victima, ‎cu familia victimei, cu martorii
‎la fiecare caz.
‎Astfel, se economisesc resurse.
‎În schimbul acceptării vinovăției,
‎procuratura va oferă deseori ‎o sentință redusă
‎sau un cap de acuzare redus.
‎PHILLIPS A NEGOCIAT ÎNȚELEGEREA ‎CU CÂTEVA ZILE ÎNAINTE DE DATA PROCESULUI.
‎Chucky Phillips și-a cerut iertare.
‎A arătat că are remușcări ‎și că regretă această acțiune oribilă.
‎Asta se vede, cred eu, ‎în sentința de 20 de ani de închisoare.
‎PIESA 7 - HAINĂ DE PIELE
‎PATĂ BUZUNAR DREAPTA ‎PATĂ ÎN FAȚĂ
‎ÎN CIUDA PROBELOR ÎMPOTRIVA LUI,
‎TRINIDAD A REFUZAT ACCEPTE O ÎNȚELEGERE.
‎Am fost surprinsă că Eduardo ‎nu a vrut să negocieze.
‎Poate că nu i-a convenit oferta noastră,
‎dar nici nu a venit către noi ‎să negocieze.
‎Chiar și în dimineața procesului, ‎mergeam la selecția juraților
‎și mă gândeam că vom avea o înțelegere.
‎I se găsise pe haină sângele victimei ‎și a declarat că o buzunărise.
‎I se explicase clar ‎ce complicații puteau să apară
‎după o condamnare decisă de jurați.
‎A ales să nu accepte înțelegerea, ‎să o respingă și să meargă la proces.
‎Are voie să facă asta.
‎Procuratura trebuie ‎să aducă probe irefutabile.
‎Asta era treaba noastră.
‎Am reușit. A fost condamnat ‎pentru trei capete de acuzare
‎de un judecător regional.
‎De ce am pledat nevinovat ‎și n-am acceptat înțelegerea?
‎Fiindcă n-am vrut să-i las
‎să mă facă să spun că sunt vinovat ‎pentru ceva ce n-am făcut.
‎Nu am participat împreună atunci.
‎Nimeni n-a zis că eu am apăsat pe trăgaci.
‎Nimeni.
‎Am fost șocat ‎când am auzit verdictul „vinovat”.
‎La început, n-am crezut.
‎Nu-mi venea să cred.
‎La dracu'! Am pierdut un deceniu ‎din viața copiilor mei.
‎Au crescut deja.
‎Am pierdut partea asta.
‎E foarte aiurea.
‎Îmi pare foarte rău pentru familia ‎și prietenii lui Timothy Gordon.
‎În niciun moment, ‎în această înregistrare,
‎n-am auzit vorbindu-se ‎despre viața care i-a fost luată unui om…
‎Despre viața unui om nevinovat, ‎luată cu brutalitate.
‎Nu-i place conceptul de omor calificat.
‎Nu-i place că a fost tras la răspundere, ‎deși nu el trăsese.
‎Și e supărat pe legea ‎conform căreia a fost judecat.
‎Își menționează copiii.
‎Timothy Gordon ‎n-o să aibă niciodată copii,
‎n-o să sune niciodată să vorbească cu ei.
‎În opinia mea,
‎același Ba La care a stat în picioare ‎la citirea sentinței,
‎după ce un complet de jurați ‎l-a găsit vinovat,
‎și a zis: „E o nedreptate ‎și voi lupta până la sfârșitul amar.”
‎Asta face acum.
‎Desconsideră total ‎probele prezentate la proces
‎și desconsideră viața pierdută a unui om.
‎Și în ziua de azi încerc să înțeleg…
‎De ce?
‎Nu pot da un răspuns.
‎Nu eram în toate mințile.
‎E greu de explicat,
‎fiindcă a fost vorba ‎de o combinație de alcool și pastile.
‎E greșeala vieții mele. ‎Mă gândesc la asta în fiecare zi.
‎Nu doar că am luat o viață, ‎dar mi-am și distrus viața.
‎Arma era a lui Trinidad. ‎El a adus-o de la Utica.
‎Ăsta era stilul de viață adoptat de el.
‎Nu știu dacă de nevoie, ‎pentru protecție, sau voit,
‎dar ăsta era stilul lui de viață.
‎Eu mi-am asumat partea mea.
‎Mi-a jucat rolul. Am pledat vinovat. ‎Nu prea vezi oameni pledând vinovat.
‎Am simțit ‎că asta e ceea ce trebuie să fac.
‎Îmi pare rău pentru părțile implicate, ‎persoana decedată,
‎ceilalți acuzați.
‎Sentința lui Trinidad m-a uimit. ‎A primit 40 de ani după proces.
‎Nu are sens.
‎Adică…
‎Eu am pledat vinovat, ‎el a trecut prin proces,
‎și va fi închis mai mult ‎pentru aceeași faptă.
‎Asta mă face să cred ‎că am făcut bine să accept înțelegerea,
‎fiindcă altfel, ‎aș fi primit și eu 40 de ani.
‎Nu e nicio îndoială.
‎AVOCATUL CHRISTINE COOK ‎L-A REPREZENTAT PE DENNY DEJESUS,
‎PARTEA TERȚĂ ÎN CAZ.
‎DEJESUS A RECUNOSCUT ‎CĂ A ATINS ARMA LA PETRECERE.
‎CA URMARE A UNEI ÎNȚELEGERI, ‎FOST CONDAMNAT LA 13 ANI DE ÎNCHISOARE.
‎Denny a fost consecvent în declarații.
‎A susținut că nu știa ‎că se va trage cu arma.
‎Nu se gândea că voiau să folosească arma
‎cu care se jucaseră la petrecere.
‎DEJESUS A FOST ELIBERAT CONDIȚIONAT ‎ÎN 2021, DUPĂ UN DECENIU LA ÎNCHISOARE.
‎Cred că Denny DeJesus a plătit
‎pentru ceea ce au făcut ‎lui Chucky Phillips și Eduardo Trinidad.
‎Totuși, faptul că Eduardo Trinidad ‎va sta minimum 40 de ani la închisoare,
‎iar cel care a tras, minimum 20 de ani,
‎a una din marile nedreptăți ‎ale sistemului de justiție penală.
‎Nu spun că Trinidad e nevinovat.
‎Spun că sentința lui ‎e foarte disproporționată.
‎Faptul că era vinovat nu însemna automat
‎o sentință dublă ‎față de a celui care a tras.
‎Oamenii sunt penalizați ‎pentru exercitarea dreptului la proces.
‎Am un simț adânc înrădăcinat ‎al dreptății și corectitudinii.
‎Sistemul de negociere a sentinței ‎îmi deranjează puțin acest simț.
‎Toți cei acuzați de o crimă în SUA
‎au dreptul la un proces corect cu jurați.
‎Dacă sunt constrânși să pledeze vinovați
‎prin faptul că, dacă ajung la proces ‎și sunt găsiți vinovați,
‎vor primi o sentință mult mai dură
‎decât dacă pledează vinovați,
‎e o încălcare a Constituției.
‎Cred că niște sentințe egale ‎pentru Trinidad și Chucky Phillips
‎ar fi fost absolut potrivite.
‎Evident, în cazul negocierii, ‎va exista o diferență,
‎dar… de la simplu la dublu?
‎Cazul ăsta țipă…
‎„rezultat nedrept”.
‎Numele meu e Bill Walsh.
‎Am fost judecător în regiunea Onondaga ‎timp de 11 ani.
‎JUDECĂTORUL WALSH ‎A APROBAT ACORDUL LUI PHILLIPS.
‎TOT EL A CONDUS PROCESUL LUI TRINIDAD ‎ȘI L-A CONDAMNAT PE ACESTA.
‎Despre Eduardo Trinidad, îmi amintesc ‎că a fost destul de distant la proces.
‎Nu-mi amintesc ‎cât de mult a colaborat cu avocatul său
‎dar am avut senzația clară ‎că irlandezii l-ar numi „un tip greu".
‎În timpul procesului, am auzit
‎cât de rece și fără sens ‎a fost crima aceea.
‎Nu trebuia să se întâmple.
‎Puteau să ia banii și să plece. ‎Dar n-au făcut-o.
‎Dl Gordon i-a luat în mașină
‎i-a luat unde au vrut, ‎a făcut ceea ce trebuia să facă.
‎A fost răsplătit cu un glonț în ceafă.
‎Nu are niciun sens.
‎Dacă dl Trinidad ar fi pledat vinovat,
‎probabil că ar fi primit ‎o sentință mai redusă.
‎Dacă renunță la dreptul la apel, ‎totul se termină.
‎Doi coinculpați pledaseră deja vinovați, ‎el ar fi fost al treilea.
‎S-ar fi terminat chinul familiei victimei. ‎N-ar fi trebuit să retrăiască totul.
‎Cred că familia a suferit mult.
‎Durerea de pe fețele lor era sfâșietoare.
‎Am simțit că i-ar fi putut cruța, ‎dar n-a făcut-o.
‎A fost pedepsit corespunzător, ‎cu maximul permis de lege.
‎A primit pedeapsa maximă pentru omor,
‎între 25 de ani și închisoare pe viață.
‎A primit 15 ani pentru acuzația ‎de posesie ilegală de arme.
‎Se puteau da sentințe consecutive, ‎ceea ce am făcut.
‎Așa că… a fost o sentință consistentă.
‎Îmi bazez decizia ‎în ceea ce privește sentința
‎pe ceea ce aud în timpul procesului.
‎Dacă riști și nu-ți iese, ‎trebuie să plătești prețul.
‎Chucky a luat 20, iar eu, 40.
‎Nu cred că e corect.
‎Viața mea e distrusă.
‎M-aș fi jucat cu copiii mei, ‎să mă bucur de viață.
‎Încerc să le dau copiilor ‎ceea ce eu n-am avut.
‎Părinți.
‎Aș fi încercat să le ofer asta, ‎să întrerup ciclul,
‎să-mi îmbunătățesc viața
‎și viața familiei mele.
‎Prima posibilitate ‎de eliberare condiționată va fi în 2047.
‎O să am vreo 70 de ani atunci.
‎Va fi o viață irosită.
‎Atunci, nu voi mai putea face nimic. ‎Ce mai poți face?
‎A fost interesant să-l aud.
‎Cred că a fost prima dată când l-am auzit,
‎dar…
‎M-aș aștepta să aud
‎același tip de discurs
‎de la orice acuzat pe care l-am condamnat
‎și care a fost închis ‎după ce a fost condamnat de jurați.
‎Susține în continuare că e nevinovat ‎și nu e o surpriză.
‎Dar dl Trinidad a ales să aibă un proces,
‎a fost găsit vinovat de un grup de jurați,
‎și a fost condamnat.
‎Și merită pe deplin ‎să fie acolo unde e azi.
‎Nu s-ar fi tras cu arma
‎dacă dl Trinidad ‎nu-i dădea arma dlui Phillips.
‎Fără acest ajutor, ‎n-ar exista nicio crimă.
‎Niciunul dintre ei ‎n-ar fi fost acuzat de omor.
‎Ar fi fost doar un jaf.
‎Dar el a ales
‎să-l ajute pe dl Phillips ‎să ia o viață umană.
‎E la fel de vinovat ‎ca cel care a apăsat pe trăgaci.
‎Nu am nicio problemă cu sentința dată.
‎LA PATRU LUNI DE LA INTERVIU,
‎EDUARDO TRINIDAD A FOST DE ACORD ‎SĂ RĂSPUNDĂ LA ALTE ÎNTREBĂRI DESPRE CAZ.
‎Am ales să lupt pentru drepturile mele.
‎Cred că toată lumea ‎are dreptul să facă asta.
‎Sistemul e defect.
‎Oamenii ca mine o pățesc tot timpul.
‎Mereu. Întotdeauna!
‎Trebuie să vedem realitatea.
‎Se întoarce la taxi și, după spusele lui,
‎urma să ajute ‎la buzunărirea taximetristului.
‎Totuși, era prea mult sânge ‎pe șofer și la locul faptei.
‎N-a fost vorba să-l buzunăresc..
‎Eram îngrijorat pentru ce se întâmplase.
‎Am venit în fugă înapoi.
‎Intenția mea era, ‎dacă nu era nimeni acolo, să-l ajut.
‎Dar plecase. M-am gândit că era teafăr.
‎Am crezut că nu se întâmplase nimic rău.
‎Până când am văzut știrile.
‎Atunci mi s-a frânt inima.
‎Arma era a lui Trinidad. ‎El a adus-o de la Utica.
‎Ăsta era stilul de viață adoptat de el.
‎Nu știu dacă de nevoie, ‎pentru protecție, sau voit,
‎dar era stilul lui de viață.
‎Nu e așa. Da, am venit de la Utica.
‎Dar nu cu o armă, arma era deja acolo.
‎N-are nicio legătură cu mine.
‎Sentința lui Trinidad m-a uimit. ‎A primit 40 de ani după proces.
‎Asta arată că sistemul judiciar e nedrept.
‎Așa e. N-a fost deloc drept.
‎Am venit după fiul meu nou-născut.
‎Și n-am reușit să-l văd.
‎Adică…
‎Știu că mulți vor zice că am mințit,
‎sau ceva asemănător, dar…
‎Am venit să-mi sărbătoresc fiul, ‎să-l văd, să-l țin în brațe.
‎Să fac ceva ce tata n-a făcut.
‎Și…
‎Cred că am avut…
‎N-am avut ocazia. ‎N-am avut destul noroc pentru asta.
‎Mi-am distrus deja zece ani din viață.
‎Asta înseamnă dreptate?
‎FAMILIA LUI TIMOTHY GORDON ‎A REFUZAT SĂ PARTICIPE LA DOCUMENTAR.
‎Subtitrarea: Dan Ilioiu